section_heading: obZen i Koloss (2007. – 2013.)
paragraph_text: Meshuggah se vratio u studio kako bi snimio obZen, koji je bio objavljen u ožujku 2008. godine. Sastav je na albumu radio gotovo godinu dana, što je bilo njegovo najdulje razdoblje snimanja do danas. Veći dio godine bio je utrošen na učenje sviranja pjesama koje je skladao; samo je snimanje trajalo šest mjeseci. obZen je dosegao 59. mjesto na ljestvici Billboard 200 te je u prvom tjednu objave u SAD-u bio prodan u 11.400, a nakon šest mjeseci u 50.000 primjeraka.<ref><ref>  S obZenom je Meshuggah dobio veću pozornost medija te je stekao nove obožavatelje.